امور صارفین، خوراک اور عوامی تقسیم کی وزارت
جناب پیوش گوئل نے غازی آباد کے قومی ٹیسٹ ہاؤس میں، پیک شدہ پینے کے پانی کی آزمائش کی سہولت کا افتتاح کیا
اگر ہندوستان کو بین الاقوامی منڈیوں میں قابل بھروسہ بناناہے ،تو معیاری کنٹرول ، معیاری جائزہ اور معیاری یقین دہانی ، عالمی درجہ سے قطعی کم نہیں ہونی چاہیئے :جناب گوئل
‘‘وزیراعظم نریندرمودی کا کام کرنے انداز ہے کہ وہ دوسرا بہترین قبول نہیں کرتے ۔اس لئے اگرہم کوئی پروگرام یا پروجیکٹ شروع کریں تواسے سب سے زیادہ بہترین ہوناچاہیے۔ ’’جناب پیوش گوئل
نئی دہلی ،19؍دسمبر :کامرس وصنعت ، صارفین امور، خوراک اورعوامی نظام تقسیم نیز ٹیکسٹائل کے وزیرجناب پیوش گوئل نے آج غازی آبادمیں قومی ٹیسٹ ہاؤس  میں پیک شدہ پینے کے پانی کی آزمائشی سہولت کا افتتاح کیا۔
این ٹی ایچ کے سینیئرسائنسدانو ں سے خطاب کرتے ہوئے جناب پیوش گوئل نے معیاری جائزہ اوریقین دہانی کو فروغ دینے میں ٹکنالوجی استعمال کرنے کے لئے این ٹی ایچ کی ستائش کی ۔ جناب گوئل نے کہا کہ اگر ہندوستان کو بین الاقوامی منڈیوں میں قابل بھروسہ بناناہے تو معیاری کنٹرول ، معیاری جائزہ اور معیاری یقین دہانی ، عالمی درجہ سے قطعی کم نہیں ہونی چاہیئے۔
انھوں نے کہا ‘‘اگرہم حقیقتاایک عالمی قوت بننا چاہتے ہیں ، اگرہم دنیا کے سامنے اپنے استحکام کااظہارکرناچاہتے ہیں ، اپنی صلاحیتیں دکھاناچاہتے ہیں اوراگرہم باہمی تسلیم جاتی سمجھوتے کرنا چاہتے ہیں توہمیں اپنی آزمائش کی لیباریٹری کی سہولتیوں میں عالمی درجے کا بننا ہوگا ، ہمارے لوگوں کو بہترین تربیت یافتہ ہوناہوگا اورہمارے آلات دنیا میں دستیاب بہترین آلات میں سے ہونے چاہیئں ۔
الٹراہائی پرفارمینس لکویڈ کرومیٹوگراف  اور آئیون کرومیٹوگراف  ، نامی دوآلات کے افتتاح کے ساتھ این ٹی ایچ غازی آباد نے پانی کے لئے جامع معیاری آزمائشی سہولت میں ایک نمایاں سہولت فراہم کی ۔ یو ایچ پی ایل سی ، پینے کےپانی کے نمونوں میں خاص طورپر نقصاندہ جراثیم سمیت مختلف کیمیاوی محلول کی مقدارکو درست طورپرجانچنے کے لئے مددگارہے ۔
واضح تبدیلی پرزوردیتے ہوئے جناب گوئل نے کہا ‘‘ہمیں معیاری یقین دہانی پیداکرنے کے لئے طویل سفرکرنا ہے کیونکہ سرکار تکنیکی ٹیکسٹائل جیسی نئی تکنالوجی کو فروغ دیتی ہے جس میں نینو ٹکنالوجی ایک حساس عنصرہے ۔ ’’
انھوں نے کہا ‘‘ اب کچھ بہتری کو مت دیکھئے بلکہ اب ٹکنالوجی میں واضح پیش رفت ہونی چاہیئے ۔’’انھوں نے مزید کہا ‘‘ کیاہم کوئی فرق وضع کرسکتے ہیں ؟کیا ہم اپنے آزمائشی نظام میں انقلاب برپا کرسکتے ہیں ؟اب انقلاب سے کم کچھ اورنہیں چاہیئے ۔ ’’
وزیراعظم کے ‘سب کا ساتھ ، سب کا وکاس ، سب کاوشواس ، سب کا پریاس ’ کے اصول پرزوردیتے ہوئے جناب گوئل نے کہاکہ ہمیں اشیاء کی صورت سے آزمائش کرنی چاہیئے کہ ان میں کوئی نقص نہ رہے اور آپ کی آزمائش دنیا بھرمیں قابل قبول ہونی چاہیئے ۔
‘‘وزیراعظم نریندرمودی کا کام کرنے کاانداز ، مجھے یقین ہے کہ گذشتہ چندبرسوں میں آپ نے بخوبی دیکھا ہے ، وہ دوسرا بہترین قبول نہیں کرتے ، - جب ہم کوئی پروگرام یاکوئی پروجیکٹ شروع کریں ، تویہ بہترین ہوناچاہیئے ۔ اور یہی طریقہ ہے کہ دنیا میں لوگ ہمیں قبول کریں گے ، یہی طریقہ ہے کہ دنیا ہم پربھروسہ کرےگی ، اوریہی طریقہ ہے کہ جس سے ہم ہندوستان کے عوام کا اعتماد وبھروسہ حاصل کرسکیں گے ۔ ’’
این ٹی ایچ  غازی آبادمیں پینے کے پانی ، ٹرانسفارمرس ، گھریلواستعمال کی اشیاء ، ایل پی جی گیس اسٹور ، پریشرکوکر، ٹرانسفارمرزکی امپلسیو وولٹیج آزمائش کی سہولیات موجود ہیں اوراس طرح یہ معیارکی یقین دہانی کے عوامل کے ذریعہ صارفین کے مفاد کی خدمت کررہاہے ۔
آج دوسہولیات کے افتتاح کے ساتھ ہی ، این ٹی ایچ غازی آبادنے پانی کی قابل قدر آزمائشی سہولت کا اضافہ کیاہے ۔ یو ایچ پی ایل سی ، پینے کےپانی کے نمونوں میں خاص طورپر نقصاندہ جراثیم سمیت مختلف کیمیاوی محلول کی مقدارکو درست طورپرجانچنے کے لئے مددگارہے جب کہ آئی سی ، پیک شدہ پینے کے پانی میں خاص طورپر شورے اوردیگر ایسے ہی زرات کی مقدارکا تعین کرنے کے لئے استعمال کیاجائے گا۔
این ٹی ایچ خاص طورپرمختلف طرح کے معیارات کے تشکیل میں، بی آئی ایس کے ساتھ قریبی تعاون سے کام کررہاہے ۔
غازی آباد سمیت این ٹی ایچ کے تمام لیبس کو بی آئی ایس کے لیباریٹری معلوماتی انتظامیہ نظامکے ساتھ مربوط کردیاگیاہے ، جو کہ ایک جامع آن لائن نظام ہے ، جسے بی آئی ایس کی تسلیم شدہ لیباریٹریوں کو مربوط اورمرکوز جاری کام کے انتظامیہ نظام کے توسط سے ،کام کاج کے انتظام کے لئے تیارکیاگیاہے ۔
غازی آباد سمیت این ٹی ایچ کے تمام لیبس کو ‘پرکھ ’ پورٹل میں میپ کیاگیاہے جو کہ ایک جغرافیائی معلوماتی نظام  نظام ہے ، اور جو ڈی پی آئی آئی ٹی کے ذریعہ تیارکردہ ایک جامع لیباریٹری نیٹ ورک ہے ۔ یہ پورٹل کسی ریاست یا کسی شہر میں کسی خاص مصنوعات ، معیار، آزمائش کے طریقے کے لئے لیبس کی تلاش کو ممکن بناتاہے اور یہ آزمائش کی سرگرمیوں میں شفافیت فراہم کرے گا۔
این ٹی ایچ  غازی آبادکی سرگرمیوں میں سات اہم شعبوں کا احاطہ ہوتاہے ، جن میں کیمیکل ، سول ، الیکٹریکل ، میکنیکل ، نان –ڈسٹریکٹو ٹیسٹنگ  اور ربر-کاغذ-پلاسٹک اور ٹیکسٹائل  شامل ہیں اور اس میں مینوفیکچرنگ والی صنعتوں ، چھوٹے پیمانے کی صنعتوں ، محکموں اور وجیلنس اور عدالتو ں کے معاملات سمیت عدالتی حکاموں ، سی وی سی ، سی بی آئی ، پولیس ڈپارٹمنٹ وغیرہ سے خام مال اورمصنوعات کی آزمائش کے لئے جدید ترین مشینیں دستیاب ہیں ۔ لیباریٹری عام آدمی کے لئے بھی کھلی ہوئی ہے تاکہ وہ اپنی ضروریات کو پوراکرسکے ۔
مستقبل قریب میں این ٹی ایچ  غازی آباد ، ٹرانسفارمرس ، ریسوڈول کرنٹ سرکٹ بریکر  ٹیسٹ ، خوراک کی ٹیسٹنگ ، لیتھیم  آیون بیٹری ٹیسٹنگ برائے الیکٹرک گاڑیاں ، ہیلمٹ ٹیسٹ اورایڈوانس بلڈنگ میٹریل ٹیسٹ کی سہولیات دستیاب ہوں گی۔